GPSC ลงนามสัญญากับ “24M” ปูทางผลิต-จำหน่ายแบตเตอรี่ในกลุ่มอาเซียน
GPSC ลงนามสัญญากับ “24M” ประเทศสหรัฐ ปูทางผลิต-จำหน่ายแบตเตอรี่ในกลุ่มอาเซียน
5 พ.ค. 2560

บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ระบุว่า ที่ประชุมคณะกรรมการบริษัทครั้งที่ 3/2560 อนุมัติให้เข้าทำสัญญา Licence and Services Agreement เพื่อให้ได้สิทธิในการดำเนินธุรกิจผลิตและจำหน่ายแบตเตอรี่ในประเทศกลุ่มอาเซียน โดยใช้เทคโนโลยีของ  24M Technologies Inc. (24M)
ทั้งนี้ 24M เป็นบริษัทที่ดำเนินงานวิจัยและพัฒนาแบตเตอรี่ เพื่อใช้ในระบบกักเก็บไฟฟ้าสำรองสำหรับภาคอุตสาหกรรม และระบบสายส่งไฟฟ้า เพื่อการเสริมสร้างความมั่นคงในระบบจ่ายไฟฟ้า ระบบโครงข่ายไฟฟ้า และผู้ใช้ไฟฟ้า ซึ่งปัจจุบัน GPSC ถือหุ้นใน 24M ในสัดส่วน 18.6% นับเป็นผู้ถือหุ้นรายใหญ่ของ 24M